User:Chaxxxxy/sandbox

(ᗒᗕ❤️ BELOVED DAUGHTER ❤️ᗒᗕ)Season 1

Part 7

～～～ ✍️ Chris Bindah ～～～

Doctor anathamanga mwachangu atamva kuyitanidwa anamupedza Bridget atasintha mawonekedwe sizoti anali atadziwa zoti mayakewo amwalira ayi koma anangokhala ndichisoni ndimmene mayakewo amawonekera.

Atafika nkuwawona mayake a Bridget anadziwa zoti zamoyo palibe posafuna kumtutumusa anamudza zoti atuluke kaye akawayitane omwe anabwera nawo aja(madam Clara)akambe nawo pali zofunika pang'ono.

Bridget: Koma doctor mukulonjedza zoti akhala bwino...

Doctor: Eya akhala bwino ndithu palibe chomwe chawachitikira akungopumura chabe nkoona agona tulo pita ukawayitane amayiwo koma afike okha..

""🤔🤔Ati afike okha...zimenezinso ndiye ziti amayi ali bwino koma..ambuye ikani dzanja lamachilitso pamayanga..

Mtsikanayu amayankhura mawuwa chamumtima akupita kukawaudza madam Clara kuti akufunidwa ndi doctor. Atafika anawaudza uthengawo.

Madam Clara: Chilichonse chilibwino koma ?

Bridget: Eeee kaya madam pitani ndawasiya atangogona..

Madam Clara: Wayankhura nawo ?

Bridget: Eya...

Madam Clara: Chabwino mwina chilipo chomwe akundifunira tiyeko tikakumane nawo..

""Ayi ati mupite nokha..

🤔Ndipite ndekha koma kuli chani kumeneku..

Madam Clara anali kuzifunsa mafunso osayankhika pamene amapita ku ward yamake a Bridget kukawonana ndi doctor.

Doctor: Yes lowani..

Atalowa anauzidwa zoti alimbe mtima iwo ndiamene amudekhese mwana wawo wa mayiwa(Bridget).

Madam Clara: Mukati ndimudekhese Bridget ndiye kuti mayake zamoyo palibe?

...Eya tikhodza kusimikidza moteromo thupi lawo laziziliratu chisoni pandalama zomwe mwawononga zikhala zovuta kuti zibwenzedwe poti receipt(lisiti) latulusidwa kale moti malo oti akapangidwile operation kunja zonse zili mchimake..

Zinali zokhumudwisa ndalama zinapita padera madam-wa anachivomeredza anasara ndi Bridget amasowa kuti amfikira motani chilichonse anachisiya mmanja mwa doctor anawaudza zoti mtembowo awupedzere malo oti ukayikidwe chifukwa mmene zikuwonesera mayake a Bridget analibe mb'ale aliyense.

Doctor: Chabwino tipanga momwe mwanenera borani mumufikire bwino mwana wawoyo..

..Zikomo doctor gwirani apa chifukwa chakuzipereka kwanu..

Anatulusa K100,000 mu pesi👛 nkuwapasa ngati chithokozo pakuzipeleka komwe anawonesa kosamara mtembowo kenako anatuluka akakumana ndi Bridget komanso driver.

Madam Clara sanawonese nkhope yachisoni anafika mwachimwemwe kuposera poyamba paja mtima wa Bridget unakhala mmalo maganizo ake anali oti mayake alibwino potengera amawonekera madam-wo.

Anafotokodza bodza kwa Bridget kuti zonse zayenda bwino nthawi ikangokwanwa 7:00 koloko madzulo mayake akhala akutumizidwa ku airport kukakwera ndege yopita kunja kukapangidwa operation.

Bridget: Nkhani yabwino komanso yosangalasa kwambiri ndili ndichikhulupiliro kuti akhala bwino...

...Eya ndichoncho akhala bwino ndiye tinyamuke tikadikire kunyumba ati akamanyamuka atidziwisa kuti tifikenso..

Sanadandule anabwelera kunyumba chilungamo amachidziwa mumtima atafika kwawo Bridget analowa myumba panja nkusala madam Clara ndi driver, asanapite anamumasura kumuwuza chilichonse chokhuza mayake a Bridget kuti amwalira choncho akufuna maganizo ake kuti akamufikire motani Bridget.

Driver: Eeee apo ndiye zavuta mwina angowuzidwa zoti galimoto yomwe anakwera mayake yachita ngozi ndipo yayakira pompo palibe amene wapulumuka..

...Eya plan imeneyo ndiye ikhoza kugwiradi kwinaku nzayesera kumulimbikisa kuti asazazikoke mwambiri ndakunyadira tiwonana..

Kunja kutada nthawi ikusendera kukwana 7:00 koloko Bridget anayamba kukonzekera zopita kuchipatala kuti akawaperekedze mayake ku airport nawonso madam Clara anali kuchita chimodzimodzi ngakhale chilungamo anali kuchidziwa kale.

Atamalidza chilichonse madam Clara anakhala pampando kumamudikira Bridget kwinaku akuphika plan yoti amulowere mtsikanayu pomnamidza zomwe anakambirana ndi driver uja.

Plan yomulowera inawapedza atamuwona kuti akubwera ananamidzira kuyankha phone...amaiyankha akudandaura ndikulira komwe,Bridget atawona ndikumva zomwe madam Clara amayankhura pa-phone-po anagwesa msodzi.

Madam Clara: 😭😭😭Ayi musatero,mayake a Bridget sizingawachitikire zimenezo tikubwera pompano..ayi ndiyeko nchifukwa chani mukutilesa kubwera,mwati apolisi atani...🙆

Plan-yi inatheka ndipomwe Bridget anadziwa zoti mayake amwalira,madam Clara anayamba kumfotokodzera zomwe anauzidwa ndi driver wawo uja zonse zinayenda bwino anakhulupiliradi kuti mayake achita ngozi yomwe galimoto yayaka moto.

Bridget:😭😭😭Chifukwa chani amayi mwandisiya chonchi ine..zowona amayi..chonde madam ndikufuna ndikafikepo pomwe pafera mayanga..

""Dekha Bridget mzimu wamayako upitilidza kuwusa mumtendere...zitivuta kuti tikafike malo amenewo talesedwa kuti sitikuyenera kufikako ndimvere chonde...

Anazazidwa ndichisoni chachikulu panalibe china chomwe akanachita nthawi imeneyi amangoyenera avomeredze basi ndikuyamba moyo wina pamodzi ndi madam Clara ngakhale zinali zovuta.

Next 8

Chonena tilibe imfa yamayake a Bridget yatifowora,wawuzidwa inde wakhulupulira koma ululu ndiye ukusupura. Madam Clara sanadandaure za K1.6 milion yawo chifukwa amadziwa zoti izabwenzedwa siku limodzi Bridget akayamba kuwathandiza ntchito yawo.

Follow facebook page👉Chris Bindah

Join facebook group👉Nkhani zopatsa chidwi By Chris Bindah

Whatsapp +265996282748 (Whatsapp joining fee K500)

Like post tiwone kuti moyo wa Bridget ndi madam Clara ukhala wotani..